Luomme katsauksen menneeseen vuoteen.
Vuonna 2013 väkijoukot tuhosivat yli 60 kirkkoa Egyptissä.
Kristityt vannovat antavansa anteeksi.
Saeed Abedini pysyy vangittuna Iranissa painostuksesta huolimatta.
Perhe taistelee hänen vapauttamisensa puolesta.
Filippiinejä ravisteli ensin maanjäristys ja sitten hirmumyrsky.
Seurakunta riensi apuun.
Tervetuloa uutisten vuosikatsaukseen.
Egyptin kristityn yhteisön juuret ulottuvat ensimmäiselle vuosisadalle.
Islamistipresidentti Mohammed Mursi syrjäytettiin kesällä 2013.
Siitä suivaantuneet väkijoukot tuhosivat kymmeniä kirkkoja.
Eräs tutkija piti iskuja pahimpina sitten 1300-luvun.
Chris Mitchell raportoi Egyptistä.
Amir Tadrosin kirkko on tuhottu kymmenien muiden kirkkojen tavoin.
Satavuotiaan kirkon sisätilat ovat täysin tuhoutuneet.
Asiantuntijan mukaan väkivalta on pahinta 700 vuoteen.
Videolla näkyy, miten kirkon sisätilat on turmeltu täysin.
Alttari on tuhottu.
Sytytyskohtia oli monta, jotta tuho olisi mahdollisimman laaja.
He merkitsivät etukäteen kristittyjen autot, talot ja rakennukset.
Merkityt kohteet poltettiin.
Ulkosalle on rakennettu tilapäinen alttari.
Jumalanpalvelukset aloitetaan aamulla klo 6:30.
Kirkkojen lisäksi tuhottiin kristittyjen kouluja, autoja ja liiketiloja.
Kristityn orpokodin tuhoaminen järkytti kenties eniten.
Mellakoivat muslimit tuhosivat koptien Kristuksen sotilaat -orpokodin.
Noin 200 lasta jäi kodittomaksi. Lapset kirjoittivat seinälle:
"Annamme teille anteeksi. Jumala on rakkaus."
"Kaikki vaikuttaa parhaaksemme. Rakasta vihamiehiäsi."
Pahiten iskettiin evankelisia kohti.
Tällaista jälkeä oli Minyassa Raamattuseuran kirjapuodissa.
Myös Raamattuseuran varasto Assiutissa tuhottiin.
Raamatut, kirjat ja askartelupaketit lojuvat sikin sokin lattialla.
Raamattuseura on toiminut Egyptissä 130 vuoden ajan.
Meillä on kirjakauppoja Kairossa, Aleksandriassa, Tantassa -
ja Ylä-Egyptissä. Tällaista tuhoa ei ole nähty aiemmin.
Egyptiläissivuston mukaan kirkkoiskuja oli kautta maan yli 60.
Pidättäydymme kostotoimista -
ja osoitamme rakkautta, kuten Herra on opettanut.
Egyptin kristityt pyytävät rukoustukeamme.
Rukoilkaa, että Jeesus pelastaa.
Vaikka tilat on tuhottu, seurakunta menee eteenpäin.
He uskovat Kristukseen, joka lupasi rakentaa seurakuntaansa.
Chris Mitchell, Minya, Egypti
Pakistanissa tehtiin pahin isku kristittyjä kohti maan historiassa.
Syyskuussa Peshawarissa tehdyssä iskussa kuoli 85 ja loukkaantui yli 140.
Itsemurhapommittaja iski kirkkoon, kun jumalanpalvelus oli päättymässä.
Iskun tekijäksi ilmoittautuivat talebanit.
Mielenosoituksessa tuhannet kristityt vaativat hallinnolta suojelua.
Syyrian muslimikapinalliset ovat pommittaneet kristittyjen asuinalueita.
Kristityt pakolaiset kertovat kapinallisten julmuuksista, -
kuten raiskauksista ja murhista.
Al-Qaidaan liitetyt taistelijat ovat häpäisseet kirkkoja.
Syyrian sisällissota on aiheuttanut vakavan humanitaarisen kriisin.
YK:n mukaan syyrialaispakolaisia on jo kaksi miljoonaa.
Avustusjärjestöt toimivat resurssiensa äärirajoilla.
Monet pakolaiset ovat kristittyjä. He yrittävät selviytyä naapurimaissa.
Gary Lane vieraili pakolaisleirillä.
Syyriasta pakenee päivittäin viisi tuhatta ihmistä.
Pakolaisia oli vuosi sitten 250 000. Nyt heitä on yli 2 miljoonaa.
Käsillä on maailman pahin humanitaarinen kriisi.
Olen pakolaisleirissä Bekaan- laaksossa lähellä Syyrian rajaa.
Kristittyjen kirkot, kodit ja liiketilat on tuhottu.
Monilta on kuollut perheenjäseniä.
Ennen sotaa Nicholas George omisti elintarvikepuodin Syyriassa.
Taistelujen vuoksi kukaan ei päässyt kauppaan.
Kauppaa ei uskaltanut pitää auki.
Nyt Nicholas asuu perheensä kanssa kaksiossa Bekaanlaaksossa.
Nicholas on saanut osa-aikatyötä harkkotehtaalta.
Rahat riittävät hädin tuskin vuokraan ja ruokaan.
Nicholasilla on diabetes, ja aina lääkkeisiin ei ole varaa.
Ilman lääkkeitä olo on heikko ja hutera.
Amerikkalaiskristityt kustansivat kolmen kuukauden lääkkeet.
Sen jälkeen hän on Syyriassa asuvien sukulaistensa avun varassa.
CBN-kanavan yhteistyökumppani Heart for Lebanon kuuli asiasta -
ja liitti perheen ruoka-avustuksen piiriin.
Heart for Lebanon jakaa ruokaa kristityille Zahlén kaupungissa.
Olimme järjestön mukana kotivierailuilla.
Pakolaisten määrän odotetaan kasvavan.
Vastaanottajamaat toimivat resurssiensa äärirajoilla.
CBN ja Heart for Lebanon yrittävät lievittää kärsimystä.
Apu tulee todella tarpeeseen. Luen Raamattua enemmän kuin ennen -
ja käyn kirkossa säännöllisesti. Usko Jeesukseen on vahvistunut.
Yhteistyökumppanit jakavat Kristuksen rakkautta uskosta osattomille -
ja rohkaisevat uskovia.
Gary Lane, Zahlé, Libanon
Saeed Abedini pysyy vangittuna Iranissa.
Vaimo taistelee miehensä vapauttamisen puolesta.
Hei! Olen Terry Meeuwsen. Maailmassa on yli 148 milj. orpoa.
Sain kuulla orpojen ahdingosta kolmelta pieneltä tytöltä.
Vietin mieheni kanssa kuukauden ukrainalaisessa orpokodissa, -
kun adoptoimme kolme sisarta 8 vuotta sitten.
Näin yksinäisyyden, hylkäämisen tuskan ja rakkaudenkaipuun.
Kokemuksen pohjalta syntyi Orvon lupaus -työ.
Autamme orpoja ja syrjäytymis- vaarassa olevia lapsia yli 50 maassa.
Olemme antaneet tuhansille kodin ja koulutuksen.
Tule sinäkin perheeksi orpolapsille.
Soita ruudun numeroon, koska joka lapsi on ansainnut onnellisen elämän.
Jokaisen lapsen sisällä on sankari, -
johtaja, ystävä muille, -
joku, joka auttaa, joka toimii oikein, -
joka unelmoi tulevaisuudestaan. Lapset tarvitsevat apuamme.
Mitä minä teen?
Mitä minä sanon?
Miltä pitäisi tuntua?
Superkirja opettaa lapsille moraalisia ja hengellisiä totuuksia -
sekä Jumalan Sanaa.
Liity Superkirja-kerhoon. Saat uusia jaksoja, sitä mukaa kun ne ilmestyvät.
Lisäksi lähetämme kaksi DVD-levyä annettavaksi toisille.
Lähetämme levyt 25 dollarin lahjoitusta vastaan.
Maaliskuussa argentiinalaispiispasta tuli 1,2 miljardin katolilaisen johtaja.
Paavi Franciscus on ensimmäinen paavi Latinalaisesta Amerikasta.
Hän on muuttanut käsitystä katolisesta kirkosta.
Time-lehti valitsi hänet vuoden mieheksi.
Vatikaanin tiedottajan mukaan Franciscus on iloinen nimityksestä, -
jos se auttaa levittämään sanomaa Jumalan rakkaudesta.
Paavi Benedictus erosi virastaan ensimmäisenä paavina 500 vuoteen.
Iranilais-amerikkalaisen pastorin Saeed Abedinin vangitsemisesta -
tuli syyskuussa kuluneeksi vuosi.
Abedini vangittiin uskonsa takia. Hän sai kahdeksan vuoden tuomion.
Iranin hallinto ei suostu vapauttamaan häntä painostuksesta huolimatta.
Haastattelin Abedinin Naghmeh-vaimoa.
Rakkaustarina alkoi Iranissa.
Nagmeh muutti USA:han lapsena.
Hän koki Jumalan johtavan häntä v. 2001 palvelemaan Iranin naisia.
Hän tutustui Saeed Abediniin.
Saeed johti ylistystä maanalaisessa kotiseurakunnassa.
Miksi rakastuit häneen?
Hän oli palava.
Rukoilin aina, että saisin miehen, joka rakastaa Jumalaa palavasti.
En osannut kuvitella, että siitä seuraisi jotakin näin rajua.
Pariskunta avioitui Iranissa. Häissä oli satoja vieraita.
Se herätti vallankumouskaartin epäilykset.
Saimme pitää kristilliset häät, vaikka olimme muslimitaustaisia.
Jaoimme häävieraille Raamattuja ja Jeesus-taltiointeja.
Pariskunnalla on kaksi lasta Jacob, 4, ja Rebecca, 6.
Nagmehin pahin painajainen toteutui.
Heinäkuussa 2012 Saeed matkusti Iraniin -
perustamaan valtion hyväksymää orpokotia.
Hänet pidätettiin ja määrättiin kotiarestiin.
Tammikuussa 2013 vallankumous- tuomioistuimen "hirttotuomari" -
määräsi hänelle kahdeksan vuoden tuomion evankelioinnista.
Naghmeh myöntää vajonneensa aluksi epätoivoon.
Olin katkeamispisteessä, mutta Herra auttoi.
Sanoin: "Herra, olet luvannut antaa rauhan, joka käy yli ymmärryksen."
Hän antoi rauhan.
Amerikan laki- ja oikeuskeskus aloitti laki- ja mediakampanjan.
Jordan Sekulowin mukaan julkisuus voi pelastaa Saeedin hengen, -
aivan kuten se auttoi Yousef Nadarkhania.
Naghmeh uskoo rukouksen voimaan.
Uskotko näkeväsi hänet vielä? - Uskon.
Lihassa on vaikea uskoa sitä, mutta Jumala on toivon Jumala.
Rukouksessa koen, että Herra sanoo vapauttavansa hänet ajallaan.
Iranissa kristittyjä pidätetään, kidutetaan ja tapetaan.
Jotkut ovat hakeneet turvapaikkaa Ruotsista.
Maahanmuuttoviranomaiset aikovat palauttaa heidät Iraniin.
Myös Reza Jabbari oli karkotusuhan alla.
Maaliskuussa CBN-uutiset kertoi Reza Jabbarista, -
jota odotti muiden iranilaiskristittyjen tavoin karkotus Iraniin.
Ruotsin hallinnon asenne vaikuttaa yhtä kylmältä kuin Pohjolan talvi.
Iranilaisten mukaan maahanmuutto- virasto ei välitä siitä, -
että heitä vangitaan ja kidutetaan Iranissa.
Reza Jabbari ei suostunut vasikoimaan Iranin hallitukselle.
Hänen turvapaikkahakemuksensa hylättiin, ja hän joutui piileskelemään.
Islamissa vallalla on šarialaki.
Islamin hylkäävä on tapettava, koska hän on luopio.
Pastori Cai Berger ei voi uskoa, että turvapaikkahakemus hylättiin.
Pidin sitä selvänä tapauksena.
Hän on johtanut muslimeja kristinuskoon ja kasteelle.
Jos häntä pidetään huijarina, hän olisi huono huijari, -
koska hän tuo muita kristinuskoon. Silti hakemus hylättiin.
Aloin tutkia, mitä on meneillään.
Ruotsalaisen maahanmuuttojuristin Gabriel Donnerin mukaan -
hakemukset ovat usein puutteellisia ja käsittely kristittyjä sortavaa.
Hakijan on todistettava, että hän on kääntynyt.
Hänen täytyy esittää esimerkiksi kaste- tai jäsentodistus.
Donnerin mukaan hakemuksista puuttuu usein tärkeitä todisteita, -
koska valtion juristit eivät liitä niitä mukaan.
Bengt Sjöberg auttaa turvapaikanhakijoita.
Lähes joka viikko saan viisi tai kuusi yhteydenottoa.
Viranomaiset eivät usko, että kääntymiset ovat aitoja.
Meiltä kysytään neuvoa.
Rezan tapaus päättyi onnellisesti. Hän sai pysyvän oleskeluluvan.
Cai Bergerin mukaan CBN-uutisten reportaasi -
muutti keskustelua turvapaikanhakijoista Ruotsissa.
Toiset ovat yhä vaarassa.
Alia, Mahtabia ja Sarina-tytärtä uhkaa karkotus Iraniin.
Olemme kertoneet perheellemme Iranissa, että olemme kristittyjä.
He ovat hylänneet meidät.
Olemme nyt "halal", pyhää tapettavaksi.
Reza saa jäädä Ruotsiin, mutta muut iranilaiskristityt ovat vaarassa.
Dale Hurd, CBN News
Seurakunta auttaa filippiiniläisiä toipumaan kahdesta katastrofista.
Hei! Onko tämä päällä?
Lapset, onko teistä kiva pelata ja löytää uusia juttuja?
Miten on?
Uusi Superkirja-raamattusovellus sisältää pelejä, videoita -
ja vastauksia kysymyksiin.
Ilmaisen sovelluksen voi ladata iTunesista ja Google-pelikaupasta.
Uutisten kotisivuilta voi seurata ajantasaisia uutisia -
missä ja milloin tahansa.
Enää ei tarvitse odottaa uutisia.
Uutisten katsominen on helppoa.
Katson vain minua kiinnostavat reportaasit.
Etsin reportaasin ja katson sen.
Uutisten lähde - CBNnews.com
Hei! Olen Terry Meeuwsen. Maailmassa on yli 148 milj. orpoa.
Sain kuulla orpojen ahdingosta kolmelta pieneltä tytöltä.
Vietin mieheni kanssa kuukauden ukrainalaisessa orpokodissa, -
kun adoptoimme kolme sisarta 8 vuotta sitten.
Näin yksinäisyyden, hylkäämisen tuskan ja rakkaudenkaipuun.
Kokemuksen pohjalta syntyi Orvon lupaus -työ.
Autamme orpoja ja syrjäytymis- vaarassa olevia lapsia yli 50 maassa.
Olemme antaneet tuhansille kodin ja koulutuksen.
Tule sinäkin perheeksi orpolapsille.
Soita ruudun numeroon, koska joka lapsi on ansainnut onnellisen elämän.
Vuosi 2013 oli hurja Filippiineillä.
Historian suurin hirmumyrsky iski saarivaltioon kuukausi sitten.
Yli 6 000 ihmistä sai surmansa. Monet ovat yhä kateissa.
Avustusjärjestöt yrittivät tavoittaa nääntyviä uhreja.
George Thomas oli CBN-avustusjärjestön matkassa.
Uutisryhmämme sai ilmakuvaa hirmumyrsky Haiyanin tuhosta.
Tuhoutuneita koteja ja kaatuneita puita on silmänkantamattomiin.
Hirmumyrsky Haiyan iski perjantaina Guiuaniin.
John Tan johtaa CBN-kanavan työtä Aasiassa.
Taifuuni iski ensin Guiuaniin.
Huomiosta suuri osa keskittyy Taclobanin kaupunkiin.
Myös kymmenet Guiuanin kaltaiset kaupungit kärsivät.
Halusimme auttaa.
CBN toimitti alueelle ruokaa, huopia, telttoja, makuualustoja ja vaatteita.
Toivomme, että pystymme tuomaan yhä enemmän avustustarvikkeita.
Antonio Hzbreez valvoo avustus- kuormia Guiuanin lentokentällä.
Ruokaa on niukalti. Olemme motissa. Ruoasta ja muusta on iso apu.
Turvallisuustilanne huolettaa.
Armeija ja poliisi yrittävät ehkäistä ryöstelyä ja mellakointia.
Tilanne parantui, kun kaupunkiin tuli lisää poliisijoukkoja.
Grace Aman odottaa satojen muiden tavoin pääsyä pois kaupungista.
Matkustan Manilaan hakemaan apua sukulaisilta. Menetimme kaiken.
Viisi päivää tuhoisan hirmumyrskyn jälkeen -
monet ovat epätoivoisia.
Minulla ei ole muuta kuin vaatteet, jotka on ylläni. Menetin kaiken.
Tässä oli ruokapöytä ja makuuhuone.
Joidenkin on pakko jäädä.
Kyyhötin nurkassa. Lapseni oli vieressä kypärä päässä.
Toinen lapseni oli vaimoni kanssa nurkassa.
Steve uskoo jälleenrakennustyöhön. Onhan tämä hänen kotinsa.
Olemme kiitollisia siitä, että olemme elossa. Elämme päivän kerrallaan.
George Thomas, CBN News
Voimakas maanjäristys ravisteli Filippiinejä juuri ennen hirmumyrskyä.
Boholin provinssin asukkaat yrittävät toipua maanjäristyksestä.
Tapaamme miehen, joka menetti poikansa.
Kännykkään tallennettu iloinen muisto lohduttaa häntä.
Kun voimakkuudeltaan 7,2 magnitudin järistys iski, -
J.R., vanhemmat ja sisko juoksivat ulos kohti veljenpoikaa Jyleä, 6.
Yhtäkkiä maa sortui heidän altaan.
Isoveli Rodel oli työreissulla.
Hän kantaa syyllisyyttä poikansa Jylen kuoleman takia.
Minun olisi pitänyt olla auttamassa.
He eivät saa mielestään sitä, -
miten J.R. ja Rodelin rakkaat hautautuivat elävänä.
Uskokaa tai älkää, Superkirja-videosta on tullut lohdutuksen ja toivon lähde.
Rodel yllätti meidät näyttämällä kännykästään videon, -
jossa Jyle-poika ja Cresha-tytär laulavat Superkirja-pelastuslaulua.
Animaatio saavutti jopa nämä syrjäseudut. Se oli Jylen suosikki.
Lapset pyysivät minua nauhoittamaan pelastuslaulun TV:stä.
Lapset oppivat sarjasta kunnioittamista ja rakkautta.
He lausuivat iltarukouksen joka ilta.
Pidän Superkirjasta, sillä se kertoo Herrasta. Katsoin sitä Jylen kanssa.
Tiedän, että hän on taivaassa.
Sielunhoitaja selitti laulun sanoman J.R.:lle ja Rodelille -
ja rohkaisi heitä ottamaan Jeesuksen Vapahtajakseen.
Otin vastaan Kristuksen. Sain voimaa. Jaksan taas elää.
Muuta elämäni ja tee se uudeksi
Filippiiniläiset tietävät, että Jumalan Sana ei horju, -
ei edes vahvimman maanjäristyksen edessä.
Lucille Talusan, Bohol, Filippiinit
Nappaan sen! Heippa!
Elämä on kiireistä, mutta olen löytänyt hyvän auttamistavan.
Vien kotoa käsin lääkäreitä ja lääkintätarvikkeita hädänalaisille.
Kaivan kaivoja, jotta ihmiset saisivat puhdasta juomavettä.
Tukeni ansiosta evankeliumia julistetaan yli sadassa maassa.
Vien katastrofien uhreille ruokaa, hätäaputarvikkeita ja toivoa.
CBN ja minä autamme ihmisiä joka päivä.
Olen tehnyt suoraveloitussopimuksen.
Tiedän, että lahjoitukseni menee sille, joka sitä eniten tarvitsee.
Liity CBN-kumppanuusohjelmaan ja tee suoraveloitussopimus.
Voit auttaa maailmaa kotonasi.
Jos saisit esittää Kaikkivaltiaalle Jumalalle yhden kysymyksen, -
mitä kysyisit?
Miksi maailmassa on niin paljon kärsimystä?
Mikä on elämäni tarkoitus? - Koska vaimoni paranee?
Miten maailma loppuu? - Mistä kaikessa on kyse? - Miten tulee elää?
Pat Robertson vastaa Raamatun kautta elämän tärkeisiin kysymyksiin.
How Shall We now Live -DVD-levyllä tutkitaan -
Jumalan antamaa tarkoitusta, kärsimystä, -
pahan alkuperää, Taivasta, pelastusvarmuutta, -
siunattua elämää ja jumalasuhteen syventämistä.
Jos ymmärtäisimme Jumalan tarkoituksia, -
eteemme avautuisi mahdollisuuksien aarrearkku.
Englanninkielinen opetus on saatavana nyt.
Lumi on harvinainen näky Lähi-idässä.
Talvimyrsky iski Israeliin ensi kertaa vuosiin. Jerusalem peittyi lumeen.
Chris Mitchell jatkaa.
Pahin talvimyrsky 50 vuoteen -
toi Jerusalemiin puoli metriä lunta kolmen päivän aikana.
Uskomatonta! Kivaa! Israel kärsii kuivuudesta.
Siksi sade on tärkeää.
Myrsky haittasi liikennettä. Yli 35 000 taloutta jäi ilman sähköä.
Sähkökatkot kestivät paikoin päiviä. Työpaikat ja koulut olivat suljettuina.
On hauskaa, kun ei ole koulua. Teemme lumiukkoja ja -enkeleitä.
Monet nauttivat ihmeestä, -
johon Raamatussa viitataan lumen varastohuoneena.
Chris Mitchell, Jerusalem
Lumi on ihanaa. Tässä oli katsaus vuoteen 2013.
Kiitos seurasta. Onnellista uutta vuotta!
Näkemiin ja Jumalan siunausta!
Suomennos: Marianne Tenetz